
1 Siopa o gwmpas 

i leihau eich costau ynni 
drwy newid eich tariff, eich 
dull talu neu eich cyflenwr 


Deall eich dewisiadau 


Chi sy'n dewis oddi wrth bwy rydych am brynu 

eich nwy a'ch trydan. Mae gennych ddewis hefyd 
ynghylch sut i dalu am eich nwy a'ch trydan. 
Gallwch arbed llawer o arian drwy siopa o gwmpas, 
yn enwedig os nad ydych wedi newid eich cyflenwr 
ynni ers sawl blwyddyn. Gallech hefyd arbed arian 
drwy newid i gytundeb rhatach gyda'ch cyflenwr 
presennol. 


Er mwyn gwneud yn siŵr eich bod 
yn cael y fargen ynni orau, gofynnwch: 


&_A fyddai newid fy nghyflenwr/cyflenwyr 

ynni'n arbed arian i mi? 
@ Ydw i ar y tariff ynni gorau, a'r mwyaf 

addas at fy anghenion? 
Y tariff yw'r swm rydych yn ei dalu am eich ynni ac 
mae'n gallu amrywio yn ôl sut rydych yn talu am eich 
ynni. Er enghraifft, gallwch dalu drwy fil chwarterol, 
mesurydd rhagdalu neu ddebyd uniongyrchol. Mae 
llawer o gwmnïau ynni hefyd yn cynnig tariffau ynni 
sefydlog, wedi'u capio, sengl a deuol ar-lein. 

Mae rhagor o wybodaeth ar gael am 

dariffau ar wefan Cyngor ar Bopeth: 
www.citizensadvice.org.uk/energy-tariffs 
ac ar wefan Ofgem 
https://www.ofgem.gov.uk/what-energy- 
safeguard-tariff-or-price-cap 


Gallwch ffonio gwasanaeth defnyddwyr Cyngor 
ar Bopeth ar 03454 04 05 05 (Cymraeg) 

neu 03454 04 05 06 (Saesneg). Ar ffôn testun, 
deialwch 18001 ac yna rif y llinell gymorth. 


Ol-filiau 

Weithiau mae cyflenwyr ynni'n anfon biliau ynni 
atoch sy'n cwmpasu cyfnodau hirach, ac rydym 
yn galw hynny'n ôl-filio. 


O 1 Mai 2018 ni fydd eich cyflenwr yn cael ôl-filio am 
fwy na 12 mis ac fe ddylai hyn fod wedi'i nodi'n glir yn 
Amodau a Thelerau'r cyflenwr. Bydd cyflenwyr yn 
cael mynd ar drywydd biliau cymwys a anfonwyd 
cyn y dyddiad hwn ond ni fyddant yn cael ôl-filio pan 
nad oes bai ar y defnyddiwr. Er enghraifft, ni ddylech 
rwystro rhywun rhag darllen eich mesurydd heb 
reswm da gan fod angen darlleniadau cywir 

ar gyflenwyr er mwyn llunio 

biliau cywir. 


Mae rhagor o wybodaeth ar gael 


ar wefan Cyngor ar Bopeth: Li] 
www.citizensadvice.org.uk/ 

consumer/energy/energy- Gair i gall 
supply/problems-with- Gallwch gael gwybod 
your-energy-bill/you- a ydych yn cael y fargen 
havent-received-a-gas-or- orau drwy siopa o 
electricity-bill-in-a-while/ gwmpas unwaith y 


flwyddyn neu pan 
ddaw eich cytundeb 
cyfredoli ben. 


Neu chwiliwch am ‘back billing’. 

Deall eich contract cyfredol 

Mae rheolau i'w gwneud yn haws i chi i ddeall eich 

cytundeb cyfredol a siopa o gwmpas am y fargen 

ynni orau. 

Mae'n rhaid i gyflenwyr ynni sicrhau eu bod yn: 

@ dweud wrthych pa dariffau yw'r rhai rhataf i chi 

@ dweud wrthych ar ba dariff yr ydych chi, faint o 
nwy neu drydan rydych wedi'i ddefnyddio dros 
y 12 mis diwethaf ac amcangyfrif eich costau 
ynni tebygol dros y 12 mis nesaf 

@ egluro unrhyw newid i'r pris mewn punnoedd 
a cheiniogau 

@ darparu 'labeli gwybodaeth am y tariff i'w 
gwneud yn haws cymharu tariffau 

@ defnyddio amodau a thelerau clir a dealladwy 

O gwneud yn siŵr y gallwch weld y gwahaniaeth 
rhwng eu holl dariffau 


O ei gwneud yn haws i chi gymharu tariffau sy'n 
addas i'ch amgylchiadau a'ch dewisiadau 

Li] 


Gair i gall 
Os nad oes gennych fesurydd deallus, 


darpawrch ddarlleniadau rheolaidd i'ch 
cyflenwr ynni fel bod eich biliau'n adlewyrchu'n 
gywir faint o ynni rydych wedi'i ddefnyddio. 


Mae'n rhaid i gyflenwyr ynni hefyd sicrhau: 

& eu bod yn rhoi rhybudd ymlaen llaw am 
unrhyw newidiadau i'r pris a phryd y bydd 
eich cytundeb ynni sefydlog yn dod i ben 

@ nad ydynt yn codi tâl ymadael arnoch ar 
ôl i chi dderbyn y rhybudd bod eich tariff 
yn dod ben 

O mai dim ond tariffau a gwasanaethau sy'n 
briodol i'ch anghenion a'ch nodweddion y 
maen nhw'n eu hargymell 


O nad ydynt yn eich camarwain nac yn 
defnyddio technegau gwerthu sy'n rhoi 
llawer o bwysau arnoch 

Sut i ddod o 
hyd i'r fargen orau 


Beth sydd ei angen cyn dechrau: 

@ enw eich cyflenwyr a'ch tariffau cyfredol. 
Os ydych yn defnyddio 'tanwydd dwbl' yr un 
cwmni fydd yn cyflenwi eich nwy a'ch trydan 

@ faint o ynni rydych chi wedi'i ddefnyddio 
dros y flwyddyn ddiwethaf 

@ sut rydych chi'n talu am eich ynni ar hyn o bryd, er 
enghraifft drwy fesurydd rhagdalu, bil chwarterol 
neu ddebyd uniongyrchol (gweler tudalen 10 gael 
gwybod mwy am ddulliau talu) 


@ eich cod post 


Mae'r wybodaeth hon ar gael ar eich bil, neu gallwch 
gysylltu â'ch cyflenwr i ofyn am y wybodaeth. 


Neu defnyddiwch eich cod OR 

Mae cod QR yn debyg i god bar. Gallwch ei sganio 
gyda chamera ffôn clyfar a bydd gwybodaeth am 
eich tariff ynni a'ch biliau'n cael ei llwytho'n syth i'ch 
dyfais. Gallwch ddefnyddio'r wybodaeth hon i wneud 
cymhariaeth gywir rhwng y gwahanol dariffau y mae 
cyflenwyr ynni'n eu cynnig. 


Bydd angen i chi lawrlwytho ap er mwyn gallu 
defnyddio cod OR. Chwiliwch am 'energy bill QR 
codes' yn y siop apiau ar eich dyfais. 


6 Y Fargen Orau gydag Ynni 2018/19 


Siopa o gwmpas: 
Mae gwahanol ffyrdd o gael 
gwybod am fargeinion ynni: 


@ defnyddiwch ein gwefan cymharu prisiau: 
https://energycompare.citizensadvice.org.uk/ 
Gallwch hefyd ddefnyddio ein system sgorio 
cyflenwyr ynni i gymharu lefel y gwasanaeth a 
gynigir gan wahanol gyflenwyr ynni: https://www. 
citizensadvice.org.uk/about-us/how-citizens- 
advice-works/citizens-advice-consumer-work/ 
supplier-performance/energy-supplier- 
performance/compare-domestic-energy- 
suppliers-customer-service/ 


@ defnyddiwch un o'r gwasanaethau cymharu 
prisiau ar-lein a gymeradwyir gan Ofgem.gov.uk 
drwy chwilio am Ofgem-accredited price 
comparison sites. 


@ siaradwch â'ch cyflenwr/cyflenwyr ynni 
cyfredol neu edrychwch ar eu gwefan. 
Cofiwch mai dim ond ynglŷn â'u tariffau eu 
hunain y byddant yn gallu rhoi cyngor 

@ cysylltwch â chyflenwyr ynni eraill i gymharu 
eu cynigion (gweler tudalen 50) 


@ os nad ydych yn gallu defnyddio'r we, ffoniwch 
wasanaeth defnyddwyr Cyngor ar Bopeth ar 
03454 04 05 05 (Cymraeg) 
neu 03454 04 05 06 (Saesneg). 

Ar ffôn testun, deialwch 18001 ac yna rif y 
llinell gymorth 

Gair i gall 

Mae'r rhan fwyaf o gyflenwyr ynni'n cynnig tariff 
pris sefydlog, lle y bydd pris eich ynni'n aros yr un 
fath drwy gydol y cytundeb ynni. Mae'r rhain yn 
aml yn rhatach na thariffau eraill, ond efallai y 
bydd yn rhaid i chi dalu drwy ddebyd 
uniongyrchol. 


Efallai y bydd yn rhaid i chi dalu tâl cosb os 
newidiwch eich cyflenwr ynni neu eich tariff cyn 


diwedd eich cytundeb. Er hynny, gall eich cyflenwr 
eich rhoi ar gytundeb sefydlog arall os na 
wnewch ddewis bwriadol i newid eich tariff neu 
eich cyflenwr ar ddiwedd eich cytundeb. Dydyn 
nhw ddim ond yn cael gwneud hyn os nad oes ffi 
terfynu neu ymadael ar yr ail gytundeb sefydlog 
maen nhw'n ei roi i chi ac os yw'r pris yr un fath 
neu'n rhatach na'u tariff amrywiol safonol heb 
ddyddiad dod i ben, os oes ganddynt un. Mae'n 
rhaid i'r ail gytundeb sefydlog hwn fod yn debyg 
i'r un sydd gennych eisoes, felly dylech bob amser 
gael gwybod pa dariff rydych arno er mwyn 
sicrhau eich bod yn cael y cytundeb gorau i chi. 

Label Gwybodaeth am y Tariff 

Mae Labeli Gwybodaeth am y Tariff yn rhoi crynodeb 
o fanylion allweddol tariffau ynni nwy a thrydan. 
Maent i'w gweld ar wefannau'r darparwyr ynni. 


Mae'r Label Gwybodaeth am y Tariff ar eich bil ynni'n 
dweud wrthych yn union sut mae eich biliau ynni'n 
cael eu cyfrifo yn fisol ac yn flynyddol. Mae rhagor 

o wybodaeth ar gael yma: 
https://www.citizensadvice.org.uk/consumer/ 
energy/energy-supply/problems-with-your- 
energy-bill/understand-your-energy-bill/ 


Ffaith allweddol 

Os ydych yn rhentu ac yn gyfrifol am dalu eich biliau 
ynni, mae gennych hawl i newid eich cyflenwr ynni. 
Dim ond os mai'r landlord sy'n talu'r biliau ynni y 
mae ganddo ef neu y mae ganddi hi hawl i ddewis 

y cyflenwr. 


Mae rhagor o wybodaeth ar gael yma: 
www.citizensadvice.org.uk/consumer/energy/ 
energy-supply/get-a-better-energy-deal/ 
switching-energy-supplier-if-youre-a-tenant/ 

Sut i ddewis yr 


opsiwn talu gorau i chi 


Mae cyflenwyr ynni'n cynnig sawl ffordd o dalu am eich ynni. 
Cyn penderfynu beth sydd orau i chi mae'n bwysig ystyried 
anfanteision yn ogystal â manteision pob dull talu. 


Allwedd: © Manteision Q) Anfanteision 


Mesurydd rhagdalu (Talu wrth fynd) 
© Cewch dalu ymlaen Ilaw am eich cyflenwad ynni 


© Mae'n haws cyllidebu'r hyn a wariwch ar ynni a rheoli faint 
o ynni a ddefnyddiwch 

© Os bydd eich credyd yn dod i ben mae rhywfaint o gredyd 
argyfwng ar gael cyn i'r cyflenwad gael ei ddatgysylltu 

© Dydych chi ddim ond yn talu am yr hyn a ddefnyddiwch, felly 
chewch chi ddim biliau ar sail amcangyfrif 

& Mae'r dewis cyfyngedig o dariffau'n golygu y gallech fod yn 
talu mwy yn y pen draw - er bod Ofgem bellach yn gosod cap 
ar y prisiau y caiff cyflenwyr eu codi ar gwsmeriaid sy'n talu 
ymlaen llaw 

(S) Gall fod yn anghyfleus ychwanegu taliad neu gall y mesurydd 
fod mewn lle anodd ei gyrraedd 

Q Gall taliadau sefydlog dyddiol beri i ddyled gronni ar y 
mesurydd hyd yn oed pan nad ydych yn defnyddio tanwydd, 
er enghraifft am nad ydych yn defnyddio gwresogyddion nwy 
dros yr haf. 


Gallai'r opsiwn hwn fod yn addas i chi os ydych am osgoi mynd 
i ddyled neu os ydych am reoli dyled sydd gennych eisoes. 

I gael gwybod mwy am fesuryddion rhagdalu ewch i: 
www.citizensadvice.org.uk/consumer/energy/energy-supply/ 
get-help-paying-your-bills/you-cant-afford-to-top-up-your- 
prepayment-meter/ 


Bil Chwarterol 


© Byddwch yn talu bob 3 mis (mae rhai cyflenwyr yn cynnig 
biliau misol). Pan gewch eich bil bydd angen i chi dalu erbyn 
dyddiad penodol 

© Mae nifer o wahanol ffyrdd o dalu eich bil. Mae'r rhan fwyaf 
o gyflenwyr yn caniatáu i chi dalu ag arian parod, siec, archeb 
sefydlog a cherdyn credyd neu ddebyd 

(E3) Mae perygl y codir tâl talu'n hwyr arnoch os anghofiwch chi 
dalu mewn da bryd 

& Bydd y taliad yn talu am werth 3 mis o ynni felly bydd angen 
i chi dalu swm mwy ar yr un pryd o gymharu â thalu fesul 
pythefnos neu fis 

(S) Mae'n debyg y bydd y taliadau'n amrywio, gan fod pobl fel 
arfer yn defnyddio mwy o nwy yn y gaeaf nag yn ystod 
misoedd yr haf 


Gallai'r opsiwn hwn fod yn addas i chi os ydych yn un da am 
gyllidebu neu os nad oes gennych gyfrif banc. 


Y Fargen Orau gydag Ynni 2018/19 11 


Tanwydd Uniongyrchol 


© Cymerir taliad am eich defnydd cyfredol o ynni ac unrhyw 
ddyled yn uniongyrchol o'ch budd-daliadau gan yr Adran 
Gwaith a Phensiynau a'i roi'n syth i'ch cyflenwr 

() Os defnyddiwch fwy na'r swm sydd wedi'i dynnu o'ch budd- 
daliadau, bydd eich dyled yn cynyddu ac felly hefyd eich 
taliadau yn y dyfodol 


Gallai'r opsiwn hwn fod yn addas i chi os ydych yn cael trafferth 
rheoli eich arian ac os ydych ar rai budd-daliadau penodol. 


Taliadau cyllideb wythnosol/bob pythefnos/misol 


© Taliadau rheolaidd llai gan ddefnyddio cerdyn talu wedi'i 
ddarparu gan eich cyflenwr 

© Cewch dalu eich bil yn rhad ac am ddim mewn nifer o wahanol 
leoedd. Yn dibynnu ar eich cyflenwr, cewch dalu yn Swyddfa'r 
Post, ac mewn canolfannau PayPoint a Payzone. Mae'r lleoedd 
hyn i gyd yn derbyn arian parod, sieciau a chardiau credyd/ 
debyd. Ewch i paypoint.com neu payzone.co.uk i gael hyd i'ch 
canolfan agosaf. 


() Perygl y codir tâl talu'n hwyr arnoch os anghofiwch chi dalu 
Gallai'r opsiwn hwn fod yn addas i chi os nad oes gennych 
gyfrif banc, neu os ydych yn ad-dalu dyledion. 

Debyd uniongyrchol misol neu chwarterol 


© Byddwch yn talu'r un swm pob mis, a gallai hynny eich 

helpu i gyllidebu 
& Gallech fod yn talu gormod neu ry ychydig os yw eich biliau'n 
seiliedig ar amcangyfrif 


Gallai'r opsiwn hwn fod yn addas i chi os oes gennych incwm 
rheolaidd neu os oes gennych gyfrif banc/cymdeithas adeiladu. 

Beth os oes arnaf 

i arian i'm cyflenwr? 

Os ydych yn defnyddio mesurydd rhagdalu ac os oes 
arnoch chi lai na £500 i'ch cyflenwr am bob math o 
danwydd (nwy a thrydan), cewch newid eich cyflenwr. 
Bydd eich dyled yn trosglwyddo gyda chi ond efallai y 
byddwch ar eich ennill am eich bod yn talu pris llai ac 
mae'n bosib y gallech dalu'r ddyled yn gynt. 


Os nad oes gennych fesurydd rhagdalu ac os oes arnoch 
chi arian i'ch cyflenwr ynni, mae gan y cyflenwr hawl i'ch 
atal rhag gadael hyd nes y bydd y ddyled wedi'i thalu. 
Chaiff cyflenwyr ddim eich atal rhag gadael os mai nhw 
sydd ar fai am y ddyled, er enghraifft os ydyn nhw wedi 
anfon bil anghywir atoch. 


Os oes arnoch chi arian i'ch cyflenwr nwy neu drydan ac 
os ydych yn cael trafferth talu neu os na allwch gytuno 
ar gynllun talu gyda nhw, cysylltwch â gwasanaeth 
defnyddwyr Cyngor ar Bopeth ar 03454 04 05 05 
(Cymraeg) neu 03454 04 05 06 (Saesneg). Ar ffôn testun, 
deialwch 18001 ac yna rif y llinell gymorth. 


Neu ewch i'ch swyddfa leol Cyngor ar Bopeth. 
Chwiliwch am eich swyddfa agosaf yn 
https://www.citizensadvice.org.uk/about-us/how- 
we-provide-advice/advice/ (yng Nghymru a Lloegr) 
neu cas.org.uk/bureaux (yn yr Alban). 

Sut i newid eich 
tariff neu eich cyflenwr 


Aros gyda'r un cyflenwr 

Os ydych am aros gyda'r un cyflenwr neu gyflenwyr 
ond am newid i opsiwn talu neu dariff gwahanol, 
bydd eich cyflenwr yn trefnu'r newid. Cysylltwch â 
nhw i ddweud beth hoffech chi ei wneud. Fe ddylen 
nhw ysgrifennu atoch i gadarnhau manylion eich 
contract newydd. 


Newid i gyflenwr newydd 
Os ydych wedi dewis cyflenwr newydd dilynwch 
y camau hyn: 


1 Talwch unrhyw filiau sy'n weddill 

Os na wnewch hyn, gallai eich cyflenwr eich 

atal rhag newid. Canslwch unrhyw ddebydau 
uniongyrchol neu archebion sefydlog sydd wedi'u 
sefydlu i dalu'ch cyflenwr cyfredol wedi i chi dalu 

eich bil terfynol (neu ar ôl i chi gael ad-daliad os 

oes arian yn ddyledus i chi). 

2 Cysylltwch â'r cyflenwr er 

mwyn trefnu cytundeb ynni newydd 

Gallwch wneud hyn wyneb yn wyneb gydag un o'r 
gwerthwyr, dros y ffôn neu ar y we. Dylai'r broses 

o drosglwyddo o un cyflenwr i'r llall gymryd tua 

3 wythnos. (gweler tudalen 50) 

3 Darllenwch y contract 

Mae gennych hawl i weld eich contract. Os na anfonir 
copi atoch yn awtomatig dylech ofyn am un. 
Gwnewch yn siŵr ei fod yn gywir a gwiriwch y 
dyddiad newid cyflenwr. Efallai y bydd gennych hawl i 
ganslo'r contract o fewn cyfnod pwyllo 14 diwrnod, 
yn dibynnu sut a phryd y cytunwyd ar y contract. 

4 Darllenwch y mesurydd 

Bydd eich cyflenwr newydd yn darllen y mesurydd, 
neu'n gofyn i chi ei ddarllen, tua'r adeg rydych yn 
newid eich cyflenwr. Bydd y cyflenwr blaenorol yn 
defnyddio'r darlleniad i gyfrifo'r bil terfynol a bydd 
y cyflenwr newydd yn ei ddefnyddio i ddechrau 
cyfrif newydd. Cadwch gofnod o'r darlleniad rhag 
ofn y bydd anghytuno yn ei gylch yn y dyfodol. 


Os nad ydych yn gwybod sut i ddarllen y mesurydd 
ewch i www.citizensadvice.org.uk/consumer/ 
energy/energy-supply/your-energy-meter/ 
how-to-read-your-energy-meter/ i gael cyngor 
ar y mesuryddion mwyaf cyffredin. 


Ffaith allweddol 

Os ydych yn cael Disgownt Cartrefi Cynnes ar eich 
bil trydan (ceir rhagor o wybodaeth ar dudalen 38), 
mae'n werth cael gwybod a fyddwch yn dal i gael 
yr help hwn os newidiwch eich cyflenwr. 


Os cewch unrhyw broblemau wrth newid cyflenwr 
gallwch naill ai gysylltu â'ch cyflenwr blaenorol neu'ch 
cyflenwr newydd neu â gwasanaeth defnyddwyr 
Cyngor ar Bopeth ar 03454 04 05 05 (Cymraeg) 

neu 03454 04 05 06 (Saesneg). Ar ffôn testun, 
deialwch 18001 ac yna rif y llinell gymorth. 

Mesuryddion Deallus 


a Dyfeisiau Dangos Defnydd 


Math newydd o fesuryddion nwy a thrydan yw 
mesuryddion deallus, y bydd cyflenwyr ynni'n eu 
cynnig i bob cartref dros y blynyddoedd nesaf o dan 
gynllun y llywodraeth. Gall mesurydd deallus anfon 
darlleniadau eich mesurydd at eich cyflenwr yn 
awtomatig, ac mae hynny'n golygu y bydd eich 
cyflenwr yn gallu anfon bil cywir atoch yn seiliedig 
ar yr ynni rydych wedi'i ddefnyddio. 

Fe ddylai mesuryddion deallus olygu bod darllen 
mesuryddion, biliau ar sail amcangyfrif ac ôl-filio'n 
dod i ben. Bydd mesuryddion deallus hefyd yn 
golygu bod gwybodaeth fwy manwl ar gael i chi 
am yr ynni a ddefnyddiwch. Gall hyn fod o gymorth 
wrth benderfynu a ydych am newid cyflenwr ac 
arbed ynni. 


Ffaith allweddol 

Ni fydd mesurydd deallus yn arbed arian i chi'n 
awtomatig - mae'n rhaid i chi gymryd camau 
drosoch eich hun i leihau eich costau ynni. Y ffordd 
orau o wneud hyn yw defnyddio'r ddyfais dangos 
defnydd a ddaw gyda'ch mesurydd deallus. 

Mae hyn yn ffordd o gadw golwg ar faint o ynni a 
ddefnyddiwch. Yna gallwch gymryd camau i leihau 
eich defnydd, er enghraifft drwy ddiffodd unrhyw 
gyfarpar nad ydych yn ei ddefnyddio. 


Li] 


Gair i gall 
Bydd y ddyfais dangos defnydd yn rhoi 


gwybodaeth i chi yn y fan a'r lle am eich costau 
gwresogi. Peidiwch â diffodd y gwres i leihau 
costau yn ystod gaeafau oer. Gall cartref oer 
fod yn ddrwg i'ch iechyd. 

Er bod rhaid i gyflenwyr ynni gynnig mesurydd 
deallus ìi bawb erbyn 2020 does dim rhaid i chi ei 
dderbyn os nad ydych eisiau un. Yn y dyfodol, dim 
ond mesuryddion deallus fydd ar gael i'w gosod yn 
lle hen fesuryddion. Er hynny, cewch ofyn i'ch 
cyflenwr beidio â defnyddio nodweddion y 
mesurydd deallus, ac felly bydd yn gweithio 

fel mesurydd arferol. 


O 

Dyfeisiau dangos defnydd 

Fe ddylai eich cyflenwr ynni gynnig dyfais dangos 
defnydd i chi i gyd-fynd â'ch mesurydd deallus. 
Bydd y sgrin yn dangos i chi faint o ynni rydych yn 
ei ddefnyddio a thua faint fydd cost yr ynni hwnnw. 
Bydd gwahanol gyflenwyr yn cynnig gwahanol 
ddyfeisiau dangos defnydd felly efallai y byddwch 
am ofyn beth yw nodweddion eich dyfais chi. 


Cewch ddewis pa mor aml y mae'r wybodaeth am 
yr ynni a ddefnyddiwch yn cael ei hanfon drwy'r 
mesurydd deallus at eich cyflenwr ynni. Y gosodiad 
diofyn yw bod eich cyflenwr yn cael casglu un 
darlleniad y dydd ac fe ddylai ddweud wrthych 

os yw am wneud hynny. Bydd yn rhaid i gyflenwyr 
ynni ofyn am eich caniatâd i gasglu gwybodaeth 
fwy manwl. 


Cewch hefyd ddewis rhannu cyn lleied ag un 
darlleniad y mis a newid eich meddwl am faint a 
rannwch ar unrhyw adeg. Ni fydd eich cyflenwr 
yn cael defnyddio eich mesurydd deallus at 
ddibenion ac eithrio llunio biliau heb eich caniatâd. 
Bydd y data manwl a ddangosir ar eich dyfais 
dangos defnydd yn aros yn eich cartref ac ni fydd 
eich cyflenwr yn gallu ei weld heb eich caniatâd. 

Ffaith allweddol 

Os oes gennych fesurydd deallus, cewch newid eich 
cyflenwr fel o'r blaen. Er hynny, nid yw rhai cyflenwyr 
wedi dechrau gosod mesuryddion deallus eto ac 
efallai na fydd fersiynau cynnar y mesuryddion 
deallus yn gweithio gyda'r cyflenwr newydd. 

Os newidiwch eich cyflenwr, gallech golli rhai o'ch 
'gwasanaethau deallus'. Er enghraifft, efallai y bydd 
yn rhaid i chi ddechrau anfon darlleniadau eto. 


Gall mesuryddion deallus weithio ar sail rhagdaliadau 
neu gredyd. O'r herwydd, fe ddylai tariffau rhagdalu 
fod yn rhatach yn y dyfodol. Bydd mesuryddion 
deallus hefyd yn caniatau i chi roi arian ar eich 
mesurydd mewn ffyrdd newydd, dros y ffôn, 

ar-lein neu gan ddefnyddio ap yn ogystal â'r dulliau 

a ddefnyddir ar hyn o bryd. 


Cewch ddewis cael mesurydd deallus nawr a 


manteisio ar y buddion y mae'n eu cynnig yn syth bin. 


Neu cewch aros nes bod modelau newydd ar gael. 
Fydd y rhain ddim yn creu problemau wrth newid fel 
y rhai sydd ar gael ar hyn o bryd. 

Gwahanol ddulliau gwresogi 
a phrynu mewn grŵp 


Newid ar y cyd 

Efallai y gallech arbed arian drwy newid ar y cyd, 
sef pan fo grŵp o ddefnyddwyr ynni'n cyfuno eu 
grym prynu i gael bargen well gan y cwmnïau ynni. 


I gael gwybod mwy ewch i 
www.gov.uk/collective-switching-and-purchasing 


Cyngor i bobl nad ydynt ar y prif 
gyflenwad nwy 


Trydan 

Os ydych yn defnyddio trydan i wresogi eich cartref 
gyda gwresogyddion stôr a dŵr poeth, mae'n 
rhatach talu am eich trydan gyda thariff Economy 7 
fel arfer. Mae hyn yn golygu bod y trydan a 
ddefnyddiwch yn ystod y nos, fel arfer rhwng canol 
nos a 7.00 am, yn rhatach o lawer. Er hynny, cofiwch 
fod y trydan yn ddrytach na'r tariffau safonol y tu 
allan i'r adegau hyn. 


Os ydych yn gwresogi eich cartref a'ch dŵr â thrydan 
ond nad oes gennych wresogyddion stôr na thanc 
dŵr poeth, nid yw Economy 7 yn addas i chi. 


Mae gwresogyddion trydan wedi'u creu i ddefnyddio 
trydan yn ystod y cyfnod rhad ac yna roi gwres pan 
fydd ei angen arnoch yn ystod y dydd. 

Gair i gall er mwyn arbed 
arian os ydych ar dariff Economy 7 


@ Gwefrwch ddyfeisiau fel ffonau symudol dros nos. 


@ Mae arbenigwyr diogelwch fel arfer yn rhybuddio 
pobl i beidio â rhoi peiriannau golchi dillad neu 
beiriannau golchi llestri ar waith tra maen nhw'n 
cysgu. Ddylech chi'n bendant ddim rhoi 
peiriannau sychu dillad i fynd tra byddwch 
yn cysgu. 

@ Gosodwch yr amserydd ar eich tanc dŵr poeth 
fel bod y gwresogydd troch yn cynnau dros nos, 
hyd yn oed os defnyddiwch chi'r dŵr poeth yn 
ystod y dydd. 

@ Meddyliwch am ddefnyddio 'crochan araf' - mae'n 
defnyddio llai o drydan o lawer na'r ffwrn. 


@ Defnyddiwch bopty ping yn lle'r hob trydan pan fo 
hynny'n bosib. 
Os ydych yn poeni am ddiogelwch eich dyfais 
drydanol edrychwch i gael gweld a yw wedi'i alw'n 
ôl ar wefan galw nwyddau'n ôl y Llywodraeth yn: 
www.productrecall.campaign.gov.uk. 
Gallwch hefyd gofrestru eich nwyddau trydanol, 
megis peiriannau sychu dillad, oergelloedd, a 
pheiriannau golchi dillad ar yr un wefan fel bod 
cynhyrchwyr yn gallu cysylltu â chi os caiff y 
ddyfais ei galw'n ôl yn ddiweddarach. 

Olew gwresogi 

Os ydych yn defnyddio olew i wresogi eich cartref, 

mae sawl ffordd o arbed arian ar eich biliau. Dyma 

rai cynghorion: 

@ Llenwch eich tanc mewn da bryd cyn y gaeaf. 
Mae cyflenwyr yn llai prysur bryd hynny ac yn 
gallu cynnig gwell gwerth am arian (mae tanwydd 
yn fwy drud ym mis Rhagfyr, Ionawr a Chwefror). 


@ Gofynnwch i sawl cyflenwr olew am bris er 
mwyn cael y pris gorau. 

@ Os cewch drafferth talu am eich tanwydd ag 
un taliad, holwch eich cyflenwr am opsiynau 
talu hyblyg. 


@ Os newidiwch eich cyflenwr, rhowch 
gyfarwyddiadau clir i'r cyflenwr newydd er 
mwyn iddo allu anfon cerbyd addas ac fel bod 
y gyrrwr yn gallu llenwi'r tanc cywir yn ddiogel. 


@ Meddyliwch am ymuno â chlwb olew os oes un 
yn eich ardal. Mae clybiau olew'n trafod prisiau 
â chyflenwyr er mwyn swmp-brynu'r olew am 
y pris gorau. Gall rhai clybiau helpu eich sefyllfa 
ariannol drwy adael i chi brynu symiau llai o 
olew bedair gwaith y flwyddyn ond gan barhau 
i fanteisio ar y pris swmp-brynu. 

I gael gwybod mwy ewch i wefan Action with 
Communities in Rural England: 
www.acre.org.uk/rural-issues/oil-buying 
Mae deg o gynghorion i gwsmeriaid olew 
gwresogi ar y dudalen hon. 

Mae'r rhan fwyaf o gyflenwyr olew gwresogi'n 
aelodau o'r gymdeithas fasnach, Ffederasiwn y 
Cyflenwyr Petrolewm (FPS). Mae Siarter Cwsmeriaid 
yr FPS yn nodi'r gwasanaeth y gallwch ei ddisgwyl 
gan aelodau'r FPS. Mae hyn yn cynnwys gwybodaeth 
am yr hyn y dylech ei wneud os oes gennych gŵyn. 
Gofynnwch i'ch cyflenwr olew am gopi o'r siarter 
cwsmeriaid neu chwiliwch am gopi yma: 
http://www.fpsonline.co.uk/customer-charter 


Mae gan yr FPS hefyd Gynllun Blaenoriaeth 
mewn Tywydd Oer i gynorthwyo cwsmeriaid 
bregus. Mae rhagor o wybodaeth ar gael yma: 
http://www.coldweatherpriority.co.uk/ 

Nwy Petrolewm Hylifedig (LPG) 

Os ydych yn defnyddio LPG a bod gennych danc i storio'r 
LPG, fel arfer bydd gennych gontract gyda pherchennog 
y tanc i gyflenwi'r LPG. Er hynny, ar ôl 2 flynedd fe gewch 
siopa o gwmpas i weld a gewch chi fargen well gan 
gyflenwyr LPG eraill. 


Mae'r rhan fwyaf o gyflenwyr LPG yn cynnig cynlluniau 
talu neu opsiynau debyd uniongyrchol i'ch helpu i 
ledaenu cost prynu'r LPG. 


Mae bron pob cyflenwr LPG yn aelod o'r gymdeithas 
fasnach, UKLPG. Os oes gennych broblem â'ch cyflenwr 
LPG, gofynnwch i'ch cyflenwr am gopi o'i drefn gwyno, 
a fydd yn nodi eich hawliau fel prynwr LPG. Mae rhagor 
o wybodaeth ar gaelyma www.uklpg.org/ 


Mae gan bob aelod o UKLPG brotocol cwsmeriaid bregus 
sy'n nodi pa gymorth sydd ar gael i gwsmeriaid sydd ag 
anawsterau gweld neu glywed neu sy'n cael problemau 
talu eu biliau. Bydd aelodau LPG hefyd yn rhoi 
blaenoriaeth i gwsmeriaid bregus pan nad oes digon 

o gyflenwad i ateb y galw. 


Tanwydd solet 

Os ydych yn defnyddio glo neu goed tân, mae fel arfer yn 
rhatach swmp-brynu yn hytrach na phrynu bagiau bach. 
Os ydych yn swmp-brynu bydd y cyflenwr fel arfer yn 
dod â'r tanwydd i'r tŷ i chi. Er hynny, fel arfer bydd raid i 
chi dalu ymlaen llaw neu wneud trefniant ariannol â'ch 
cyflenwr. Mae angen i chi wneud yn siŵr hefyd fod 
gennych le i gadw'r holl danwydd solet. 


Mae llawer o wybodaeth ddefnyddiol am lo a choed tân 
ar gael ar wefan y Gymdeithas Tanwydd Solet: 
http://solidfuel.co.uk/ 

Systemau gwresogi ardal 

Os yw eich cartref yn cael gwres a dŵr poeth drwy 

rwydwaith gwresogi (a elwir weithiau'n system gwresogi 

ardal) neu system gwresogi cymunedol, mae'n rhaid i 

chi'n aml aros gydag un cyflenwr. Er hynny, gallwch helpu 

i ymdopi â'ch biliau ynni a chael y cymorth sydd ei angen 

arnoch drwy: 

e Sicrhau eich bod ar y tariff gwresogi iawn. Mae rhai 
cyflenwyr gwres yn cynnig gwahanol dariffau i 
ddefnyddwyr isel, canolig ac uchel. Holwch eich 
cyflenwr yn uniongyrchol i weld pa opsiwn fyddai'n 
gweddu orau i'ch anghenion chi. 


@ Edrychwch i gael gweld pa opsiynau talu sydd ar gael 
i chi. Mae llawer o gyflenwyr yn cynnig opsiwn i chi i 
ledaenu'r taliadau drwy gydol y flwyddyn. 


@ Os fyddai'n well gennych gyllidebu fesul wythnos ar 
gyfer eich ynni, holwch eich cyflenwr a oes opsiynau 
mesuryddion rhagdalu ar gael. 


@ Gofynnwch i'ch cyflenwr a oes ganddo Gofrestr 
Gwasanaethau Blaenoriaethol a chofrestrwch os 
ydych yn gymwys. Gall hyn eich helpu i sicrhau 
bod gwres ar gael i chi os aiff rhywbeth o'i le. 

@ Holwch a yw eich cyflenwr yn aelod o'r 
Ymddiriedolaeth gwres: www.heattrust.org. 
Os yw'n aelod, mae rhagor o gefnogaeth ar gael 
i chi os byddwch mewn anghydfod â'ch cyflenwr. 

Stori Tina 


Mae menyw 85 oed yn byw ar ei phen ei hun mewn fflat 
rhent preifat. Daeth i swyddfa Cyngor ar Bopeth ym mis 
Mehefin 2017 ar ôl derbyn 2 fil mawr gan ei chyflenwr. 
Yn ystod ei hapwyntiad cyntaf, daeth yn amlwg nad oedd 
y cleient wedi gwneud taliadau ers peth amser, ac roedd 
ganddi nifer o bryderon am effeithlonrwydd ynni ei fflat. 
Roedd y cleient fel petai wedi drysu ynghylch sut roedd 
hi wedi cronni £2000* mewn ôl-ddyledion am ei nwy a'i 
thrydan, ond roedd yn cyfaddef nad oedd wedi bod yn 
gwneud taliadau rheolaidd. 


Cyfeiriwyd ei hachos at yr Hyrwyddwr Ynni, a gysylltodd 
â'r cleient i drefnu ymweliad cartref gan fod y cleient 
wedi'i chlustnodi'n unigolyn bregus a oedd yn ei chael 
yn anodd dod i'r swyddfa. 


Yn ystod yr ymweliad, edrychodd yr Hyrwyddwr drwy 
filiau'r cleient a chael caniatâd wedi'i lofnodi gan y cleient 
i gysylltu â'r cyflenwr. Ar ôl gwneud hynny, daeth i'r 
amlwg fod y cleient wedi bod yn gwneud taliadau 
rheolaidd, ond bod hynny wedi dod i ben 2 flynedd yn 
ôl, ac roedd wedi bod yn defnyddio mwy o ynni am fod 
ei bwyler yn ddiffygiol. Newidiwyd tariff y cleient a 
chrêwyd cynllun talu rheolaidd a oedd yn nodi swm 
penodol i'r cleient. Cafodd y cleient hefyd gyngor ar sut 
i arbed ynni drwy ddefnyddio ei system wresogi yn y 
ffordd orau ac ynghylch sut i roi gwybod i'w landlord 
am ddrysau a ffenestri drafftiog. 


Cyflwynwyd cais i ymddiriedolaeth y cyflenwyr. Gwnaed 
dyfarniad dros dro o £2096, a chadarnhawyd hynny'n 
ddiweddarach fel dyfarniad llawn ar ôl i'r cleient barhau 
i wneud taliadau rheolaidd am yr ynni. 

Roedd y cleient yn falch iawn 
â'r canlyniad ac yn ffyddiog na 
fyddai'n cronni ôl-ddyledion 
eto drwy barhau i wneud 
taliadau rheolaidd a 
chyflwyno darlleniadau 

i sicrhau bod ei 

biliau'n gywir. 


*mae'r enwau wedi'u newid 

Dy 


2. Ble i gael help 

os ydych yn cael 
trafferth â'ch biliau 
neu wasanaethau ynni 


Sut i gael gwasanaethau 


ychwanegol yn rhad ac am ddim 


Mae cynllun y Gofrestr Gwasanaethau 
Blaenoriaethol yn cynnig gwasanaethau 
ychwanegol yn rhad ac am ddim os ydych wedi 
cyrraedd oed pensiwn, neu os ydych yn anabl, os 
oes gennych salwch cronig neu anawsterau gweld/ 
clywed neu os oes angen Gwasanaethau 
Blaenoriaethol arnoch fel arall. Bwriedir i'r cynllun 
roi cymorth ychwanegol i'r rhai sydd ei angen fwyaf. 


Er mwyn cael eich cynnwys ar y Gofrestr 
Gwasanaethau Blaenoriaethol, y cwbl y mae angen 
i chi ei wneud yw cysylltu â'ch cyflenwr ynni. Fe 
welwch y manylion cysylltu ar eich bil ynni. Gallwch 
ofyn i'ch cyflenwr roi eich manylion i weithredwr 

y rhwydwaith, yn enwedig os ydych yn dibynnu ar 
eich cyflenwad am resymau meddygol. 


Os oes dau gyflenwr gwahanol yn cyflenwi eich 
nwy a'ch trydan, mae angen i chi gysylltu â'r ddau. 
Os newidiwch eich cyflenwr, bydd angen i chi 
gofrestru eto gyda nhw i gael y gwasanaeth. 


Gall cwsmeriaid Gwasanaethau Blaenoriaethol gael 
y gwasanaethau isod gan eu cyflenwr ynni a'u 
rhwydwaith dosbarthu. Cwmnïau dosbarthu sy'n 
darparu'r pibellau nwy a'r gwifrau trydan i'ch cartref. 

Ei gwneud yn haws mynd at eich mesurydd 
Os oes gennych fesurydd rhagdalu sydd mewn 
lle anodd ei gyrraedd, cewch ofyn am gael ei 
symud neu am gael mesurydd credyd yn ei le. 
Sylwer y bydd rhai cyflenwyr yn codi tâl am 

hyn mewn rhai amgylchiadau. 


Os na allwch fynd at eich mesurydd nwy neu 
drydan, gall y cyflenwr drefnu i ddarllen y 
mesurydd drosoch ar adegau priodol a rhoi 
gwybod i chi beth yw'r darlleniad. 


Cynllun diogelwch cyfrinair 

Gall cyflenwyr gytuno ar gyfrinair personol i'w 
ddefnyddio gan eu staff sy'n ymweld â'ch cartref, 
er mwyn i chi wybod nad ydynt yn ffugio. 


Cynllun enwebai biliau 

Gall cyflenwyr drefnu i'ch biliau gael eu hanfon 

i gyfeiriad ffrind, perthynas neu ofalwr er mwyn 
iddynt allu helpu i drefnu'r taliadau. Bydd angen 
i'r enwebai gytuno er mwyn i hyn ddigwydd. 

Rhybudd ymlaen llaw a chymorth os bydd y 
cyflenwad yn cael ei dorri 

Mae'r cwmnïau ynni'n cydnabod y gall fod mwy o risg i 
gwsmeriaid sydd mewn sefyllfaoedd bregus nag eraill 
os bydd eu cyflenwad nwy neu drydan yn cael ei dorri. 
Er enghraifft, efallai eu bod yn dibynnu ar eu cyflenwad 
ynni er mwyn: 

@ gweithio cyfarpar meddygol neu offer symud 

@ storio meddyginiaeth 


@ cadw'n gynnes 


Os ydych yn dibynnu ar eich cyflenwad ynni fel hyn, 
dywedwch wrth gwmni dosbarthu'r rhwydwaith, neu 
gofynnwch i'ch cyflenwr ddweud wrth y cwmni. Os ydyn 
nhw'n gwybod am eich sefyllfa fe fyddant yn gallu 
gwneud ymdrech arbennig i roi rhybudd ymlaen llaw i 
chi os bwriedir torri'r cyflenwad, a chynnig cymorth i chi 
yn ystod y cyfnodau hynny. 


Os nad ydych wedi cyrraedd oedran pensiwn, neu'n 
anabl neu'n dioddef o salwch cronig, ond eich bod 

yn meddwl bod arnoch angen un o'r gwasanaethau a 
restrir uchod, dylech gysylltu â'ch cwmni ynni i drafod 
eich sefyllfa. Efallai y bydd yn gallu eich helpu. 


Gwasanaethau i gwsmeriaid a chanddynt nam 

ar eu clyw neu eu golwg 

Gall cyflenwyr ddarparu biliau mewn print mawr neu 
Braille neu filiau siarad, ac mae'n rhaid iddyn nhw hefyd 
gynnig cyfleusterau addas i ymdrin â chwynion ac 
ymholiadau gan gwsmeriaid a chanddynt nam ar eu 
clyw neu eu golwg. 


I wneud yn siŵr bod y gwasanaethau ychwanegol hyn 

ar gael i chi, cysylltwch â'ch cyflenwr ynni'n uniongyrchol. 
Cofiwch, os oes dau gyflenwr gwahanol yn cyflenwi eich 
nwy a'ch trydan, bydd angen i chi gysylltu â'r ddau. 

Archwiliad diogelwch rhad 

ac am ddim ar eich cyfarpar nwy 

Archwiliad yw hwn i wneud yn siŵr bod eich cyfarpar 
nwy'n ddiogel ac nad yw'n gollwng lefelau niweidiol 

o garbon monocsid. Gall eich cyflenwr ynni gynnig 
archwiliad blynyddol yn rhad ac am ddim i chi os ydych 
yn berchen-feddiannydd ac yn derbyn budd-daliadau 
sy'n dibynnu ar brawf modd ac: 


@ os ydych yn byw ar eich pen eich hun ac wedi 
cyrraedd oed pensiwn neu'n anabl neu'n dioddef 
o salwch cronig 


@ os ydych wedi cyrraedd oed pensiwn neu'n 
anabl neu'n dioddef o salwch cronig ac yn byw 
gydag eraill sydd wedi cyrraedd oed pensiwn 
neu sy'n anabl neu'n dioddef o salwch cronig, 
neu sydd o dan 18 


@ os oes gennych blentyn o dan bum mlwydd oed 
yn byw ar yr aelwyd. 


Os ydych yn rhentu eich cartref: 
@ eich landlord sy'n gyfrifol am ddarparu archwiliad 
diogelwch nwy blynyddol rhad ac am ddim 


Os yw eich bil yn annisgwyl o uchel, cysylltwch â'ch 
cyflenwr nwy neu drydan i drefnu i rywun ddod i 
ddarllen y mesurydd neu i roi eich darlleniad eich hun. 
Gallech gael bil annisgwyl o uchel am fod y mesurydd 
wedi'i ddarllen yn anghywir, neu am eich bod wedi cael 
nifer o filiau'n seiliedig ar amcangyfrif ac yna fil cywir. 
Bydd cyflenwyr ynni'n gweithio gyda chi os ydych yn 
cael trafferth talu eich biliau. Cofiwch gysylltu â nhw cyn 
gynted ag y gallwch i gael gwybod pa help sydd ar gael. 

Rheoli eich biliau ynni 

Yn dibynnu ar eich cyflenwr a'ch amgylchiadau, 
fe allai mathau eraill o gymorth fod ar gael i chi. 
Er enghraifft: 


@ arian i ffwrdd o'ch bil ynni nesaf, er enghraifft 
y Disgownt Cartrefi Cynnes. Ewch i dudalen 
38 i gael gwybod mwy 

@ gwirio eich hawl i fudd-daliadau i wneud yn 
siŵr eich bod yn cael yr holl fudd-daliadau y 
mae gennych hawl iddynt 


@ cronfeydd ymddiriedolaeth sy'n cynnig grantiau 
ar gyfer pethau fel dileu dyledion neu brynu 
dyfeisiau newydd sy'n defnyddio ynni'n effeithlon. 
Cysylltwch â'ch cwmni ynni i weld a yw'n gallu 
helpu. Neu cysylltwch â Charis Grants neu Auriga 
Services yn uniongyrchol, gan mai nhw sy'n 
gweinyddu cronfeydd ymddiriedolaeth llawer 
o'r cwmnïau. Mae'r manylion ar gael yn: 
www.charisgrants.com a 
www.aurigaservices.co.uk 
Er mwyn chwilio drwy bob elusen defnyddiwch 
www.turn2us.org.uk 


Ad-dalu dyledion 

Os oes arnoch chi arian i'ch cyflenwr, mae'n rhaid i'r 
cyflenwr gynnig trefniant taliadau fforddiadwy i chi 
sy'n ystyried eich amgylchiadau ariannol a'ch gallu i 
dalu. Er enghraifft, gallech ad-dalu eich dyled ag arian 
parod neu siec, drwy ddebyd uniongyrchol, gyda 
cherdyn talu, drwy fesurydd rhagdalu, neu drwy 
gynllun Tanwydd Uniongyrchol (gweler tudalen 13). 

Osgoi cael eich datgysylltu 
Os gadewch i'ch biliau ynni gronni, mae perygl y 


bydd eich cyflenwr ynni'n datgysylltu eich cyflenwad. 


Bydd y rhan fwyaf o gyflenwyr yn gosod mesurydd 


rhagdalu yn lle datgysylltu eich cyflenwad. Er hynny, 
os oes perygl i chi gael eich datgysylltu, mae rheolau 


caeth ynghylch a yw'r cyflenwr yn cael gwneud 
hynny ai peidio. 


Does dim modd i'ch cyflenwad gael ei ddatgysylltu 
yn y chwe mis rhwng mis Hydref a mis Mawrth os 


ydych wedi cyrraedd oed pensiwn ac yn byw ar eich 
pen eich hun, neu os ydych yn byw gyda phobl sydd 


wedi cyrraedd oed pensiwn neu sydd o dan 18. Os 
oes rhywun sydd wedi cyrraedd oed pensiwn yn 
byw gyda chi, dylech ddweud wrth eich cyflenwr 
ynni oherwydd mae'n rhaid iddo gymryd pob cam 
rhesymol i beidio â datgysylltu eich cyflenwad. 
Mae'r un peth yn wir os oes rhywun sy'n byw yn 
eich tŷ'n dioddef o salwch cronig neu'n anabl. 


Mae'r chwe phrif gwmni ynni - British Gas, SSE, 
E.ON, npower, EDF Energy a ScottishPower - hefyd 
wedi cytuno i beidio â datgysylltu cyflenwad nwy 
neu drydan cwsmeriaid maen nhw'n gwybod eu 
bod yn fregus ar yr adeg hon o'r flwyddyn. Gallech 
fod yn fregus oherwydd eich oedran, iechyd, 
anabledd neu statws ariannol. 

Chaiff eich cyflenwad ddim ei ddatgysylltu: 


@ Os ydych yn destun gorchymyn rhyddhau o ddyled 
(os ydych yn byw yng Nghymru neu yn Lloegr) sy'n 
cynnwys dyledion ynni cyfredol. Mae gorchymyn 
rhyddhau o ddyled yn opsiwn rhatach na mynd yn 
fethdalwr os na allwch fforddio talu eich dyledion. 
Sylwer: os ydych yn byw yn yr Alban a bod gennych 
raglen talu dyledion mae hynny'n cynnwys dyledion 
ynni. Os oes gennych unrhyw bryderon am hyn, 
cysylltwch â'ch cynghorydd dyledion i gael cyngor. 
Ble bynnag rydych yn byw, gallai eich cyflenwad gael 
ei ddatgysylltu os byddwch yn cronni dyledion ynni 
newydd. 


@ Os ydych wedi mynd yn fethdalwr ac mae'r ddyled 
yn ymwneud â chyfnod cyn i chi fynd yn fethdalwr 


@ Os oes arnoch chi arian i gyflenwr blaenorol 


@ Os nad yw'r ddyled yn ymwneud â nwy neu drydan 
rydych wedi'i ddefnyddio ond â rhyw wasanaeth neu 
gyfarpar arall rydych wedi'i brynu gan eich cyflenwr 


@ Os ydych mewn anghydfod gwirioneddol â'ch 
cyflenwr. 


Mae cymorth penodol ar gael naill ai os yw eich cyflenwr 
wedi bygwth eich datgysylltu neu os ydych wedi cael 

eich datgysylltu. Cewch wybod mwy drwy ffonio 
gwasanaeth defnyddwyr Cyngor ar Bopeth ar 

03454 04 05 05 (Cymraeg) neu 03454 04 05 06 (Saesneg). 
Ar ffôn testun, deialwch 18001 ac yna rif y llinell gymorth. 


Neu ewch i'ch swyddfa leol Cyngor ar Bopeth. Chwiliwch 
am eich swyddfa agosaf yn citizensadvice.org.uk/ 
about-us/how-we-provide-advice/advice/ (yng 
Nghymru a Lloegr) neu cas.org.uk/bureaux 

(yn yr Alban). 

Cymorth dros y gaeaf 


Mae'n bosib y bydd cymorth ar gael i chi gyda'ch costau 
ynni drwy Daliad Tanwydd Gaeaf neu Daliad Tywydd Oer. 


Taliad blynyddol yw'r Taliad Tanwydd Gaeaf i'ch helpu 

â chostau cadw'n gynnes dros y gaeaf. Mae'r taliadau'n 
amrywio rhwng £100-£300 yn dibynnu ar eich 
amgylchiadau. Mae ar gael i'r rhan fwyaf o bobl sydd 
wedi cyrraedd oed pensiwn y wladwriaeth. Os ydych yn 
meddwl y gallech fod yn gymwys ac nad ydych yn cael 
eich talu'n awtomatig gallwch ffonio'r llinell gymorth 
Taliad Tanwydd Gaeaf ar 03459 15 15 15 neu ewch i 
www.gov.uk/winter-fuel-payment i gael gwybod mwy. 


Mae Taliadau Tywydd Oer yn helpu rhai aelwydydd 
mewn ardaloedd sydd wedi cael cyfnod o dywydd 
eithriadol o oer. Bydd yr Adran Gwaith a Phensiynau'n 
talu £25 yn awtomatig am bob cyfnod o saith diwrnod 
rhwng 1 Tachwedd a 31 Mawrth pan fo'r tywydd yn lleol 
yn sero gradd Celsius neu'n is ar gyfartaledd dros saith 
diwrnod yn olynol. I fod yn gymwys, mae'n rhaid i chi fod 
yn derbyn rhai budd-daliadau penodol, ac mae'n rhaid i 
chi hefyd fod wedi cyrraedd oed pensiwn y wladwriaeth, 
neu fod yn anabl neu'n gyfrifol am blentyn o dan 5 oed. 
Ewch i www.gov.uk/cold-weather-payment neu 
cysylltwch â'ch swyddfa leol Cyngor ar Bopeth i gael 
gwybod mwy. 

Gweld a oes arian yn ddyledus 
i chi gan gyflenwr blaenorol 


Pan fyddwch yn newid cyflenwr ynni neu'n symud 
tŷ, fe ddylai eich cyflenwr ad-dalu unrhyw gredyd 
sy'n weddill yn eich cyfrif. Dyma'r arian rydych 
wedi ei dalu ymlaen llaw am ynni na chafodd ei 
ddefnyddio yn y diwedd. 


Pan fyddwch yn cau eich cyfrif mae'n rhaid i'r 
cyflenwr anfon datganiad terfynol atoch gan nodi 
a oes credyd ar ôl yn eich cyfrif, neu a oes arnoch 
chi arian i'r cyflenwr. Dyw pob cyflenwr ddim bob 
amser yn gwneud hyn, felly mae'n werth cysylltu 
â nhw i holi a oes arian yn ddyledus i chi. 


I gael gwybod a oes arian yn ddyledus i chi gan 
eich cyflenwr blaenorol ffoniwch linell gymorth 
'My Energy Credit' ar 0370 737 7770 neu ewch i 
myenergycredit.com. 

Datrys problemau 


gyda'ch cyflenwr ynni 


Os ydych yn meddwl bod eich cyflenwr wedi 
gwneud rhywbeth o'i le, dylech yn gyntaf roi 
gwybod iddo beth yw'r broblem a gofyn iddo 
ddatrys y mater. Fe welwch y manylion cysylltu 
ar eich bil neu'ch datganiad ynni. 


Os na fydd y broblem wedi'i datrys o fewn cyfnod 
rhesymol, dylech wneud cwyn ffurfiol i'ch cyflenwr. 
Bydd manylion ynghylch ble i anfon eich cwyn ar 
eich bil neu eich datganiad. Os oes angen help 
arnoch i wneud eich cwyn gallwch gysylltu â 
gwasanaeth defnyddwyr Cyngor ar Bopeth ar 
03454 04 05 05 (Cymraeg) neu 03454 04 05 06 
(Saesneg). Ar ffôn testun, deialwch 18001 ac yna 
rif y llinell gymorth. 


Fe ddylai eich cyflenwr ddatrys y mater neu anfon 
'llythyr diddatrys' atoch yn dweud nad oes dim byd 
arall y mae'n gallu ei wneud. Os derbyniwch lythyr 
diddatrys, neu os yw'r gŵyn ffurfiol heb ei datrys 
am dros wyth wythnos, gallwch fynd â'ch cwyn at 
yr Ombwdsmon Ynni annibynnol a fydd yn gallu 
gwneud penderfyniad y bydd yn rhaid i'r 

cyflenwr ei dderbyn. Ewch i'r wefan yn 
ombudsman-services.org/energy. 


Cofiwch, os nad ydych wedi derbyn llythyr 
diddatrys ac os yw'n llai nag wyth wythnos 
ers i chi wneud cwyn ffurfiol, ni fydd yr 
Ombwdsmon yn gallu ymdrin â'r mater. 

3. Sut i arbed arian 
a defnyddio llai o ynni 
yn eich cartref 


Ble i gael help 


Cynllun Disgownt Cartrefi Cynnes 

Mae cyflenwyr trydan sy'n rhan o'r cynllun yn 
cynnig disgownt o £140 oddi ar eich bil trydan os 
ydych yn gymwys. Byddwch yn gymwys am y 
disgownt yn awtomatig os oedd pob un o'r 
canlynol yn berthnasol ar 8 Gorffennaf 2018: 


@ roedd eich cyflenwr trydan yn rhan o'r cynllun 
@ roedd eich enw chi (neu enw eich partner) ar y bil 


@ roeddech yn derbyn yr elfen credyd gwarant o'r 
credyd pensiwn (hyd yn oes os oeddech hefyd yn 
derbyn credyd cynilion) 


Efallai y byddwch hefyd yn gymwys os ydych 

ar incwm isel neu'n derbyn rhai budd-daliadau 

eraill. I gael gwybod a ydych yn gymwys, 

ffoniwch eich cyflenwr neu ewch i 
www.citizensadvice.org.uk/consumer/energy/ 
energy-supply/get-help-paying-your-bills/grants- 
and-benefits-to-help-you-pay-your-energy-bills/ 


gov.uk/the-warm-home-discount-scheme/ 
what-youll-get 


Ar gyfer parciau cartrefi symudol cysylltwch â 
Charis Grants i gael gwybod mwy am y Cynllun 
Disgownt Cartrefi Cynnes www.charisgrants.com/ 
case-studies/warm-home-discounts-scheme. 
Ffoniwch 03303 801 040 o ddydd Llun i ddydd 
Gwener 9am tan 5:30pm. 

Cynlluniau i arbed ynni ac arian 


Mae gan y llywodraeth gynlluniau i'ch helpu i 
arbed arian drwy wastraffu llai o ynni yn eich 
cartref. Dyma'r prif gynlluniau: 


@ yn Lloegr, Rhwymedigaeth y Cwmnïau Ynni (ECO) 

& yng Nghymru, ECO a Nyth 

& yn yr Alban, ECO a Rhaglen Arbed Ynni yn y 
Cartref yr Alban (HEEPS) 


Rhwymedigaeth y Cwmnïau Ynni 


Mae'r cynllun hwn yn rhoi grantiau ar gyfer bwyleri 
effeithlon ac insiwleiddio atigau a waliau ceudod i bobl ar 
rai budd-daliadau penodol ledled Prydain. Mae'n bosib y 
bydd pobl nad ydynt ar fudd-daliadau penodol ond sydd 
ag incwm isel neu gyflwr iechyd yn gallu cael cymorth o 
dan 'gynllun hyblygrwydd lleol ECO' y mae rhai 
awdurdodau lleol wedi'i sefydlu gyda chwmnïau 
tanwydd. Darperir y cynllun gan y cwmnïau ynni mwyaf, 
ac mae rheolau pob un ychydig yn wahanol o ran y 
cymorth y maen nhw'n ei roi. 


Er mai ECO yw'r gronfa fwyaf o dipyn i gael help gyda 
gwresogi ac insiwleiddio, weithiau mae cymorth arall 
ar gael yn lleol. 


I gael gwybod mwy yng Nghymru a Lloegr ewch i 
www.eachhomecountsadvice.org.uk Efallai y bydd 
swyddfa leol Cyngor ar Bopeth yn gallu helpu hefyd. 
Mae canolfannau arbenigol sy'n rhoi cyngor ar ynni 
mewn rhai ardaloedd hefyd. Cysylltwch â'ch awdurdod 
lleol i weld a oes canolfan o'r fath yn eich ardal chi. 


I gael gwybod mwy yn yr Alban ffoniwch 
Home Energy Scotland ar 0808 808 2282. 

Nyth (Cymru yn unig) 

Cynllun Llywodraeth Cymru i helpu cartrefi yng 
Nghymru i dalu llai am eu tanwydd yw Nyth. Gall 
Nyth eich helpu i arbed ynni, sicrhau bod eich cartref 
yn defnyddio ynni'n fwy effeithlon, cadarnhau pa 
fudd-daliadau y mae gennych hawl iddynt a rhoi 
cyngor ar reoli arian. 


Gallech hefyd dderbyn pecyn o fesurau arbed 
ynni ar gyfer eich cartref, yn gwbl ddi-dâl: 


& os ydych yn derbyn budd-dal sy'n dibynnu 
ar brawf modd megis credyd treth plant 

@ os ydych yn byw mewn eiddo mewn 
perchnogaeth breifat neu wedi'i rentu'n breifat 


@ os oes gan eich cartref sgôr effeithlonrwydd ynni 
o E, F neu G, sy'n aml yn digwydd gyda chartrefi 
hŷn a mwy o faint. 


I gael gwybod mwy cysylltwch â Nyth ar 
0808 808 2244 
neu ewch i www.nestwales.org.uk/cy/hafan. 


40 Y Fargen Orau gydag Ynni 2018/19 


Rhaglen Arbed Ynni yn y 
Cartref yr Alban (HEEPS) 


(yr Alban yn unig) 


Cynllun Llywodraeth yr Alban yw HEEPS i helpu 
pobl i leihau eu biliau ynni a sicrhau bod eu 
cartrefi'n defnyddio ynni'n effeithlon. Mae'n 
cynnwys y cynlluniau hyn: 


Cynlluniau Ardal (ABS) 

Cynlluniau lleol sy'n benodol i'ch ardal chi yw'r rhain, 
sy'n cael eu rhedeg gan awdurdodau lleol i roi 
cymorth i aelwydydd sy'n dioddef tlodi tanwydd. 
Maent wedi'u hariannu'n rhannol gan Lywodraeth 
yr Alban ac yn rhannol drwy Rwymedigaeth y 
Cwmnïau Ynni (ECO). Gallai'r mesurau sydd ar gael 
gynnwys insiwleiddio waliau solet, insiwleiddio 
waliau ceudod a systemau gwresogi. I gael gwybod 
a yw eich eiddo'n gymwys i gael cymorth ffoniwch 
0808 808 2282 


Warmer Homes Scotland 

Diben Warmer Homes Scotland yw helpu pobl 
fregus i wneud eu cartrefi'n gynhesach ac yn fwy 
cyfforddus drwy roi amryw o fesurau arbed ynni 
ar waith. Mae Llywodraeth yr Alban yn cynnig 
cymorth i berchnogion tai a thenantiaid yn y sector 
preifat sy'n ei chael yn anodd gwresogi eu cartrefi, 
sy'n byw yn yr eiddo ers o leiaf ddeuddeg mis, ac 
sy'n bodloni'r meini prawf cymhwyso. I gael gwybod 
mwy am y cynllun, ac i gael gwybod a ydych yn 
gymwys, cysylltwch â Home Energy Scotland ar 
0808 808 2282 a bydd y cynghorydd ynni'n falch 
o'ch helpu. 


Bydd y mesurau a gynigir yn dibynnu ar arolwg o'r 
eiddo. Hyd yn oed os ydych wedi cael cymorth gan 
un o gynlluniau'r Llywodraeth o'r blaen, cewch 

wneud cais i Warmer Homes Scotland os ydych yn 

bodloni'r meini prawf cymhwyso. Bydd aseswyr yn dod 
i'ch cartref i gynnal arolwg ac yn argymell mesurau sy'n 
addas ar gyfer yr eiddo, a allai gynnwys ystod o fesurau 
insiwleiddio a gwresogi, ac fel arfer bydd Llywodraeth yr 
Alban yn talu'r costau. 


Weithiau, bydd angen i'r cwsmer gyfrannu rhywfaint at 
rai mesurau mwy costus, megis insiwleiddio waliau solet. 
Os ydych yn denant yn y sector preifat bydd eich 
landlord yn cael gwybod pa fesurau y bydd Llywodraeth 
yr Alban yn gallu eu hariannu a pha rai y mae'n bosib y 
bydd yn rhaid i'r landlord eu hariannu. Mae angen 
caniatâd y landlord cyn gosod unrhyw fesurau. 


Benthyciad Home Energy Scotland 

Mae benthyciad Home Energy Scotland yn helpu 
perchnogion tai i wneud gwelliannau i'w cartrefi 

sy'n arbed ynni ac arian. Ariennir y benthyciad di-log hwn 
gan Lywodraeth yr Alban ac mae ceisiadau'n cael eu 
gwahodd ar hyn o bryd. Mae hyd at £32,500 ar gael fesul 
cartref i berchen-feddianwyr a landlordiaid cofrestredig 
cymwys yn y sector preifat yn yr Alban. Mae hyn yn 
cynnwys ystod o welliannau arbed ynni gan gynnwys 
hyd at £17,500 ar gyfer systemau ynni adnewyddadwy 
yn y cartref neu gysylltu â chynllun gwresogi ardal 
cymeradwy sy'n defnyddio ynni o ffynhonnell 
adnewyddadwy. Mae grantiau 'arian yn ôl' hefyd ar gael 
am gyfnod cyfyngedig i wneud gwelliannau arbed ynni. 


Dim ond Home Energy Scotland fydd yn gallu trefnu i 
ffurflen gais gael ei hanfon atoch. Dan amodau'r cynllun 
mae'n rhaid i chi gysylltu'n bersonol â Home Energy 
Scotland i gael cyngor diduedd am eich cartref er mwyn 
i chi allu penderfynu ar yr opsiynau gorau i chi. Nid yw 
trydydd partïon, er enghraifft gosodwyr cyfarpar neu 
asiantau gosod, yn cael gwneud cais ar eich rhan. 


Ni ddylai unrhyw waith gosod gychwyn hyd nes i chi 
gael cynnig benthyciad yn ysgrifenedig. 

Cynhelir gwiriad credyd a fforddiadwyedd ar bob cais. 
Bydd yn rhaid i ymgeiswyr llwyddiannus sy'n mynd 
ymlaen i hawlio'r cyllid dalu ffi weinyddu o 1.596 o 
gyfanswm gwerth y benthyciad hyd at uchafswm o 
£150 i bob cais. 


Bydd perchen-feddianwyr a rhai landlordiaid 
cofrestredig yn y sector preifat yn yr Alban yn cael 
gwneud cais. 


Caiff landlordiaid wneud cais am hyd at 3 eiddo, ac 
mae'n rhaid i un neu fwy o denantiaid fod yn byw yn 

yr eiddo ar y pryd neu mae'n rhaid i un neu fwy o 
denantiaid fod yn byw yno ymhen 30 diwrnod ar ôl talu'r 
benthyciad. Dim ond i landlordiaid sy'n gweithredu fel 
“personau naturiol” y mae'r benthyciad ar gael. Ni fydd 
busnesau sy'n berchen ar eiddo domestig, neu'n ei rentu, 
megis cwmnïau cyfyngedig, elusennau, unig fasnachwyr 
a phartneriaethau, yn gymwys i gael arian o dan y 
cynllun hwn ond efallai y byddant yn gymwys o dan y 
cynllun benthyciadau i fusnesau bach a chanolig. 

I gael gwybod mwy ewch i 
www.resourceefficientscotland.com/funding 


Mae'n rhaid defnyddio'r benthyciad i wella adeiladau 
preswyl cyfredol. Mae adeiladau newydd sydd wrthi'n 
cael eu hadeiladu, lle mae'r perchen-feddiannydd 
arfaethedig eisoes yn berchen ar yr eiddo, hefyd yn 
gymwys i gael cymorth ar gyfer systemau ynni 
adnewyddadwy neu gysylltu â systemau gwresogi 
ardal ond nid ar gyfer gwelliannau arbed ynni. 


I gael mwy o fanylion am y cynlluniau hyn, cyngor ar 
arbed ynni, gwybodaeth am dariffau ynni am bris isel 

a chyngor ar wneud yn fawr o'ch incwm, cysylltwch â 
Home Energy Scotland ar 0808 808 2282 neu ewch i 
energysavingtrust.org.uk/scotland. Gallwch hefyd 
gael gwybodaeth am HEEPS gan Energy Action Scotland 
yn eas.org.uk. 

Cynghorion arbed ynni 


Mae amryw o bethau y gallwch eu gwneud i sicrhau 
bod eich cartref yn defnyddio ynni'n fwy effeithlon 
ac i leihau eich biliau ynni. Ewch i 
www.eachhomecountsadvice.org.uk 

(Cymru a Lloegr) neu 

ffoniwch 0808 808 2282 (Home Energy Scotland). 


Cynghorion arbed ynni: 

1 Os oes amserydd ar eich system gwres canolog, 
gosodwch y gwres a'r dŵr poeth i ddod ymlaen dim 
ond pan fo angen, er enghraifft hanner awr cyn codi 
yn y bore, a'i osod i ddiffodd hanner awr cyn i chi 
adael y tŷ neu fynd i'r gwely 

2 Os oes gennych danc dŵr poeth, gosodwch 
thermostat y silindr naill ai i 60 gradd Celsius neu 
140 gradd Fahrenheit. Fel arfer mae thermostatau 
silindr yn cael eu ffitio rhwng chwarter a thraean y 
ffordd i fyny'r silindr dŵr poeth 

3 Ceisiwch gau eich llenni wrth iddi nosi i atal gwres 
rhag dianc drwy'r ffenestri. Chwiliwch am ddrafftiau 
o amgylch ffenestri a drysau sy'n gadael aer oer i 
mewn ac aer cynnes allan. Weithiau gallwch atal 
drafftiau drwy ddefnyddio deunyddiau DIY syml 


5 Peidiwch â gadael dyfeisiau yn y modd segur a 
chofiwch beidio â gadael gliniaduron a ffonau 
symudol yn gwefru'n ddiangen 

6 Wrth olchi dillad neu lestri, ceisiwch lenwi'r peiriant 
golchi llestri neu ddillad neu'r peiriant sychu dillad. 
Mae un llwyth llawn yn defnyddio llai o ynni na dau 
hanner llwyth 

7 Ceisiwch sicrhau nad ydych yn berwi mwy o ddŵr 
nag sydd ei angen arnoch 

8 Gall tap dŵr poeth sy'n diferu wastraffu digon o 
ynni mewn wythnos i lenwi hanner bath â dŵr poeth. 
Dylid trwsio tapiau sy'n gollwng a sicrhau eu bod 
wedi'u cau'n dynn 

9 Meddyliwch am gael mesurydd deallus a dyfais 
dangos defnydd pan fydd eich cyflenwr ynni'n cynnig 
un i chi. Bydd y ddyfais dangos defnydd yn dangos 
faint o ynni rydych chi'n ei ddefnyddio er mwyn i chi 
gael gweld sut y gallech ddefnyddio llai o ynni ac 
arbed arian. Mae'r llywodraeth eisiau i bob cartref 
fod â mesurydd deallus erbyn 2020 - gweler 
mesuryddion deallus, tudalen 16 

10 Gwnewch wiriad ynni cartref i gael gwybod am 
arbedion o hyd at £250 y flwyddyn ar eich biliau ynni. 
Ewch i www.eachhomecountsadvice.org.uk 

yng Nghymru a Lloegr a 
energysavingtrust.org.uk/domestic/home- 
energy-check-scotland yn yr Alban. 

Defnyddiwch y gwiriad hwn i gael adroddiad llawn a 
fydd yn cynnwys manylion am ddefnydd ynni eich 
cartref a'r arbedion y gallech eu gwneud. 

Gwelliannau arbed 
ynni i denantiaid preifat 
Os ydych yn rhentu eich cartref oddi wrth 


landlord preifat, mae rhai pethau y mae'n rhaid 
i'ch landlord eu gwneud wrth rentu'r eiddo i chi. 


Safonau Gofynnol Effeithlonrwydd Ynni 

Pan gawsoch eich cartref ar rent am y tro cyntaf, 

fe ddylai eich landlord fod wedi rhoi Tystysgrif 
Perfformiad Ynni i chi, neu EPC. Mae'r dystysgrif hon 
yn rhoi sgôr ynni rhwng A (y gorau) a G (y gwaethaf). 
O fis Ebrill 2018, nid yw landlordiaid yn cael gosod 
eiddo ar rent sydd â sgôr o F neu G, heblaw bod 
ganddynt reswm da. Mae hyn yn wir bob tro maen 
nhw'n llofnodi cytundeb tenantiaeth newydd, felly os 
ydyn nhw eisoes yn gosod eiddo ar rent sydd â sgôr 
o F neu G, bydd y rheol newydd yn berthnasol y tro 
nesaf y mae'r cytundeb rhentu'n cael ei adnewyddu. 


Bydd angen i landlordiaid wneud gwelliannau 
arbed ynni i'ch cartref er mwyn cael sgôr E neu 
well, heblaw bod ganddynt reswm dilys dros beidio 
â gwneud hynny. 


Mae rhesymau dros beidio â gwneud 
gwelliannau'n cynnwys: 


@ nid yw'r gwelliannau angenrheidiol yn 
dechnegol addas i'r adeilad 


@ byddai'r newidiadau angenrheidiol yn 
newid cymeriad yr adeilad 


@ nid oes modd ariannu'r gwaith yn llawn 


Mae nifer o gynlluniau a all helpu i ariannu 
gwelliannau arbed arian i gartrefi. Efallai y bydd 
angen eich help ar eich landlord i hawlio rhai o'r rhain. 

Cwyno wrth y Cyngor 

Mae'n rhaid i landlordiaid sicrhau bod y cartrefi 
maen nhw'n eu gosod ar rent yn ddiogel i bobl 
fyw ynddynt. Os ydych yn meddwl bod eich 
cartref yn rhy oer neu laith i fod yn ddiogel, 
siaradwch â'ch landlord am y broblem. Os na 
fydd wedi datrys y mater, gallwch ofyn i adran 
tai sector preifat y Cyngor. 


Bydd yr adran hon yn defnyddio system o'r 
enw'r System Mesur Iechyd a Diogelwch Tai 

i benderfynu a yw eich cartref yn ddiogel. 

Os penderfynir bod perygl Categori 1 i iechyd 
oherwydd oerfel neu leithder, gall orfodi'r 
landlord i wneud rhywbeth i ddatrys y broblem. 

Stori Penelope 


Roedd Penelope, menyw 68 mlwydd oed a oedd yn 
byw mewn eiddo rhent preifat un ystafell wely gyda'i 
chymar hirdymor, wedi bod yn awyddus i newid ei 
chyflenwr ynni i arbed arian ar ei biliau, ond doedd 
ganddi mo'r hyder i wneud hynny ar ei phen ei hun. 


Aeth y cleient i'w swyddfa leol Cyngor ar Bopeth i 
ofyn am help i newid ar ôl gweld eitemau yn y 
newyddion ac ar y teledu ynglŷn â chael y fargen 
ynni orau. Roedd yn cyfaddef mai prin oedd ei 
sgiliau llythrennedd TG, a doedd hi ddim yn teimlo'n 
hyderus wrth newid ei chyflenwr, gan nad oedd wedi 
gwneud hynny o'r blaen. 


Cynigiodd y swyddfa leol Cyngor ar Bopeth 
apwyntiad y Fargen Ynni Orau a Mwy i Penelope 
gyda Hyrwyddwr Ynni, a ddangosodd i'r cleient sut 

i newid cyflenwr, gan egluro beth yw'r Disgownt 
Cartrefi Cynnes. Roedd y cleient yn hapus i gwblhau'r 
broses newid yn ystod yr apwyntiad. Byddai'n arbed 
tua £259 y flwyddyn, ac roedd ei chais am y Disgownt 
Cartrefi Cynnes gwerth £140 hefyd yn llwyddiannus. 
Penderfynodd y cleient dalu drwy Ddebyd 
Uniongyrchol am y tro cyntaf ar ôl cael eglurhad 

o'r dull talu hwn. 


Daeth y cleient yn ôl i'r swyddfa leol 12 mis yn 
ddiweddarach, wedi i'w thariff sefydlog ddod i ben, 
a 12 mis yn ddiweddarach eto, ar ôl i'r tariff hwnnw 
hefyd ddod i ben. Cyfaddefodd y cleient ei bod wedi 
ceisio cymharu tariffau a newid cyflenwr drosti ei 

hun, ond gan nad oedd yn gallu defnyddio TG yn 
hyderus, gofynnodd am ragor o gymorth gan 
Cyngor ar Bopeth. Mae'r cleient wedi diolch am ei 
hapwyntiadau, gan ddweud efallai na fyddai wedi 
trafferthu newid cyflenwr ac arbed arian pe na bai 
wedi cael cymorth gan y cynghorydd ynni. 
Amcangyfrifir bod y cleient wedi arbed 

£650- dros 3 apwyntiad. 


*Mae'r enwau wedi'u newid 

Rhifau cyswllt cyflenwyr ynni 


Cwmnïau 
ynni 


Affect Energy 
Avro 

Avi Energy 
Breeze Energy 
Bristol Energy 


British Gas 
(gan gynnwys 
cwsmeriaid 
Scottish Gas) 


Better Energy 
(nwy yn unig) 
Bulb Energy 


Cardiff Energy 
Supply Ltd 
(CESL) 


Co-operative 
Energy 


Daligas 
(nwy yn unig) 


Ebico 
E 


Economy 
Energy 


Ecotricity 

affectenergy.com 
avroenergy.co.uk 


avidenergy.co.uk 


E 


| am 


ritishgas.co.uk 


betterenergy.org.uk 


bulb.co.uk 


cesl.me 


operativeenergy.coop 


daligas.co.uk 


ebico.org.uk 


e.org 


economyenergy.co.uk 


ecotricity.co.uk 


breezeenergy.co.uk 


ristol-energy.co.uk 


Gwasanaethau 


i Gwsmeriaid 


0330 606 2675 
0330 088 5754 
0808 284 0456 
0191 348 1212 
0808 281 2222 
0333 202 9802 


0115 846 0438* 


0300 303 0635 
0292 225 0340 


0800 9540693 


0800 111 4568 


0800 028 6609 
0333 103 9575 
0333 103 9053 


0800 030 2302 


Rhatach o ffôn 
symudol* 


0330 100 0303 
rhagdalu 


Disgownt 
Cartrefi 
Cynnes 


0800 072 8625 
credyd 

0800 294 
8604 rhagdalu 


Ddim yn rhan 
o'r cynllun 


08007310214 


08009540693 


Ddim yn rhan 
o'r cynllun 


0800300 111 


Ddim yn rhan 
o'r cynllun 


Ddim yn rhan 
o'r cynllun 

Cwmnïau Gwasanaethau | Rhatach o ffôn | Disgownt 


ynni i Gwsmeriaid | symudol* Cartrefi 
Cynnes 

EDF edfenergy.com 08000567777 0113 820 7117 0808 101 4130 

Energy (gan 

gynnwys 

cwsmeriaid 

Seeboard a 

SWEB) 

Engie home.engie.co.uk 0800 280 8000 

Enstroga enstroga.co.uk 0115 857 2572 

Entice Energy enticeenergy.com 0330 403 0040 

Extra Energy extraenergy.com 0800953 4744 03303034774 Ddim yn rhan 
o'r cynllun 

E.ON eonenergy.com 0333 202 4610 0345 052 
0000* 

First Utility  first-utility.com 0192 632 0700 0800 138 3342 

Fischer Energy fischerenergy.co.uk 0800 103 2769 

Flow Energy flowenergy.uk.com 08000920202 0330 333 7282 

GB Energy gbenergysupply.co.uk 0800644 4451 

Gen4U gen4u.co.uk 0800 035 5902 

Gnergy gnergy.co.uk 0125 249 4141 

Go Effortless  goeffortless.co.uk 0333 344 4109 

Energy 

Good Energy goodenergy.co.uk 0800 254 0000 Ddim yn rhan 
o'r cynllun 

Green Energy greenenergyuk.com 0192 048 6156 


UK 

Cwmnïau 
ynni 


Green 
Network 
Energy 


Green Star 
Energy 


Igloo Energy 


iSupply 
energy 


Solarplicity 
(trydan yn 
unig) 

M&S Energy 
(ar y cyd â 
SSE) 
National Gas 


npower 


One Select 


Octopus 
Energy 


Our power 
OVO Energy 
PFP Energy 

greennetworkenergy. 


co.uk 


mygreenstarenergy. 


com 


igloo.energy 


isupplyenergy.co.uk 


solarplicity.com 


mandsenergy.com 


nationalgas.org.uk 


npower.com 


oneselect.co.uk 


octopus.energy 


our-power.co.uk 
ovoenergy.com 


pfpenergy.co.uk 


Gwasanaethau 
i Gwsmeriaid 


0800520 0202 


0800 012 4510 


0333 405 5555 
0330 202 0298 


0333 004 4666 


0345 071 9603 


0190 538 0201 
0800 073 3000 


03332125973 
0808 164 1088 


0808 168 4534 
0800 408 6610 
0177 2395777 


Rhatach o ffôn 
symudol* 


01920 486 156 


033 0088 1619 


0300 100 3000 


0808 164 1088 


01173 326 945 


Disgownt 
Cartrefi 
Cynnes 


Ddim yn rhan 
o'r cynllun 


Ddim yn rhan 
o'r cynllun 


Ddim yn rhan 
o'r cynllun 


0800300 111 


0808 172 6999 
neu 


0330 100 8669 

Cwmnïau Gwasanaethau | Rhatach o ffôn | Disgownt 
ynni i Gwsmeriaid | symudol* Cartrefi 


Cynnes 


Robin hood robinhoodenergy 0800030 4567 
„co.uk 


Sainsbury’s sainsburysenergy 08003160316 03301000014 0800077 3827 
Energy (ary com 


cyd â British 

Gas) 

Scottish scottishpower.co.uk 08000270072 03452700700 08000270072 
Power (gan 

gynnwys 

Manweb) 

SO so.energy 0330 111 5050 

Spark Energy sparkenergy.co.uk 0345 034 7474* 

SSE sse.co.uk 0345 071 9710 0800300 111 
Together ogetherenergy.co.uk 0333 150 1699 

Energy 


Tonik Energy  tonikenergy.com 0333 344 2686 


TOTO Energy — totoenergy.com 0333 2107070 

Utilita utilita.co.uk 03303 337 442 

Utility utilitywarehouse.co.uk 0333 777 3212 

Warehouse 

(yn eiddo i 

Telecom Plus) 

Zog Energy  zogenergy.com Ddim ar gael Ddim yn rhan 
(nwy yn unig) o'r cynllun 


* Codir 9c y funud fel arfer am rifau'n dechrau gyda 01 neu 02 os yw'r alwad o linell dir; codir 
rhwng 8c a 40c y funud am alwadau o ffonau symudol yn dibynnu ar eich pecyn galwadau. 
Mae'r rhan fwyaf o ddarparwyr yn cynnig pecyn galwadau lle y cewch wneud galwadau am 
ddim ar adegau penodol o'r dydd. Ni fydd rhifau'n dechrau gyda 03 yn costio mwy na 
galwadau i rifau 01 neu 02. Mae galwadau i rifau 03 o linellau tir wedi'u cynnwys mewn 
pecynnau galwadau am ddim. 

Rhifau cyswllt 
defnyddiol eraill 


Ledled Prydain 
Gwasanaeth defnyddwyr Cyngor ar Bopeth 03454 04 05 06 


O ffôn testun, deialwch 18001 
ac yna rif y llinell gymorth 


I siarad â chynghorydd yn Gymraeg 03454 04 05 05 


Llinell gymorth Taliadau Tanwydd Gaeaf 03459 15 15 15 


Mae nifer o daflenni ffeithiau defnyddiol ar gael 
ynghylch gwneud eich cartref yn gynhesach ac 
arbed arian ar eich biliau tanwydd ar y 
gwefannau hyn: 


Centre for Sustainable Energy: 
www.cse.org.uk 

Each Home Counts: 
www.eachhomecountsadvice.org.uk 
National Energy Action: 
www.nea.org.uk 


Yr Alban 

Home Energy Scotland 0808 808 2282 
Cymru 

Nest 0808 808 2244 

Er y cymerwyd gofal i sicrhau bod y wybodaeth a 
ddarperir yn gywir, yn gyflawn ac yn ddibynadwy, 
nid yw Cyngor ar Bopeth yn ysgwyddo unrhyw 
gyfrifoldeb. Mae'r sawl sy'n defnyddio'r wybodaeth 
yn cytuno y gall y wybodaeth newid yn ddirybudd. 
I'r graddau y mae'r gyfraith yn caniatâu hynny, mae 
Cyngor ar Bopeth yn gwrthod pob atebolrwydd am 
unrhyw hawliadau, colledion, galwadau neu ddifrod 
o unrhyw fath (p'un a oedd yr hawliadau, y colledion, 
y galwadau neu'r difrod yn rhagweladwy, yn 
wybyddus neu fel arall) yn codi o ddrafftio, cywirdeb 
a/neu ddehongli, neu sy'n gysylltiedig â hynny, gan 
gynnwys yn ddigyfyngiad, golled neu ddifrod 
uniongyrchol neu ganlyniadol, p'un a yw'n codi 
mewn camwedd (gan gynnwys esgeulustod), 
contract neu fel arall. 


Hawlfraint O 2018 Cyngor ar Bopeth. Cedwir pob 
hawl. Gwaherddir atgynhyrchu unrhyw ran neu'r 
cwbl o'r cynnwys ar unrhyw ffurf ac eithrio gyda 
chaniatâd ysgrifenedig datganedig Cyngor ar 
Bopeth. Modelau sydd yn y lluniau i gyd. 


Cyngor ar Bopeth yw enw gweithredol Cymdeithas 
Genedlaethol Cyngor ar Bopeth, rhif cofrestru'r 
elusen 279057. Rhif TAW 726020276. Cwmni 
Cyfyngedig trwy Warant. Rhif cofrestru 1436945 
Lloegr. Swyddfa gofrestredig: 

Citizens Advice, 3rd Floor North, 200 Aldersgate 
Street, London, EC1A 4HD. 

